Document ID: 32007D0794

KOMISIJAS LĒMUMS
(2007. gada 29. novembris)
par jauna dokumentu iesniegšanas termiņa noteikšanu attiecībā uz dažām vielām, kas jānovērtē saskaņā ar Direktīvas 98/8/EK 16. panta 2. punktā minēto 10 gadu darba programmu
(izziņots ar dokumenta numuru K(2007) 5751)
(Dokuments attiecas uz EEZ)
(2007/794/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2003. gada 4. novembra Regulu (EK) Nr. 2032/2003 par 10 gadu darba programmas otro fāzi, kas minēta Eiropas Parlamenta un Padomes Direktīvas 98/8/EK 16. panta 2. punktā par biocīdu laišanu tirgū un ar ko groza Regulu (EK) Nr. 1896/2000 (1), un jo īpaši tās 8. panta 4. punktu,
tā kā:
(1)
Ar Regulu (EK) Nr. 2032/2003 tika noteikts aktīvo vielu saraksts, kuras jānovērtē iespējamai iekļaušanai Direktīvas 98/8/EK I, IA vai IB pielikumā.
(2)
Attiecībā uz vairākām minētajā sarakstā iekļautajām vielām/produktu veidu kombinācijām visi dalībnieki ir izstājušies vai arī novērtēšanai izraudzītā ziņotāja dalībvalsts nav saņēmusi dokumentāciju termiņos, kas noteikti Regulas (EK) Nr. 2032/2003 V un VIII pielikumā.
(3)
Tāpēc Komisija saskaņā ar Regulas (EK) Nr. 2032/2003 8. panta 3. un 4. punktu un 9. panta 5. punktu par to ir informējusi dalībvalstis. Minētā informācija 2006. gada 14. jūnijā publicēta arī elektroniskā veidā.
(4)
Triju mēnešu laikā pēc minētās informācijas publicēšanas elektroniskā veidā uzņēmumi ir izrādījuši interesi par dalībnieka lomas pārņemšanu saskaņā ar Regulas (EK) Nr. 2032/2003 8. panta 4. punktu attiecībā uz dažām no šīm vielām un produktu veidiem.
(5)
Tāpēc attiecībā uz šīm vielām un produktu veidiem jānosaka jauns dokumentu iesniegšanas termiņš.
(6)
Šajā lēmumā noteiktie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Jaunais dokumentācijas iesniegšanas termiņš par lēmuma pielikumā noteiktajām vielām un produktu veidiem ir 2008. gada 30. aprīlis.
2. pants
Šis lēmums ir adresēts dalībvalstīm.
Briselē, 2007. gada 29. novembrī

Labels: 1
20
0
3
7
18